Diari Oficial de la Generalitat Valenciana


Sumari del DOGV 5442, del 02-02-2007 (2007/622)

Informació pública de l'alternativa tècnica, pla parcial i projecte d'urbanització del programa per al desenvolupament de l'actuació integrada de la unitat d'execució SUR 10 del sòl urbà de Vinaròs.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5442

Data del DOGV
:   02-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/622


Data del document
:   11-01-2007

Organisme emissor
:   Catala Wagner, SL

Tipus de document
:   Anunci

Descriptors 

:   * Vinaròs

La mercantil Catala Wagner, SL, amb el codi d'identificació fiscal Z14313753 i domicili social a l'Hospitalet de Llobregat (Barcelona), carrer de Llança, número 91, ha iniciat la informació pública de la seua proposta de programa per al desenvolupament de la SUR 10 del Pla General d'Ordenació Urbana de Vinaròs.  
Les bases generals reguladores d'este tipus de procediments per part de l'Ajuntament de Vinaròs estan publicades en el Butlletí Oficial de la Província de Castelló de 28 d'octubre de 2006. L'inici del procediment de concurs i les bases particulars que regiran en el concurs per a la selecció d'agent urbanitzador es van aprovar mitjançant un Acord del Ple, de data 10 d'octubre de 2006, enviat al Diario Oficial de la Unión Europea el 22 de novembre de 2006, i publicat en el Diari Oficial de la Comunitat Valenciana número 5.398, en data 29 de novembre de 2006.  
En aplicació del que disposa l'article 134 de la Llei 16/2005, de 30 de desembre, de la Generalitat Valenciana (LUV) es fa constar:  
1. Esta unitat d'execució, amb una superfície total de 52.500 m², es troba situada a l'oest del nucli urbà del terme municipal de Vinaròs. La seua delimitació concreta està determinada pels límits següents: nord: camí d'en Borràs; sud: CN-232; est: via ferrocarril; oest: urbanització Vistabella.  
2. S'ha protocol·litzat l'alternativa tècnica, composta de pla parcial i projecte d'urbanització, mitjançant acta de data 8 de gener d'enguany, a la Notaria de Francisco José Mondaray Pérez, situada a la plaça de Jovellar, 16.2. També s'ha procedit a dipositar un exemplar d'esta documentació a l'Ajuntament de Vinaròs.  
3. Durant el termini d'un mes, comptador des de la publicació d'este anunci en el Diari Oficial de la Comunitat Valenciana qualsevol persona podrà comparéixer, o bé a l'Ajuntament de Vinaròs en horari administratiu d'obert al públic, o bé a la notaria a què es fa referència en l'horari que té d'obertura al públic, i es recomana, cas d'utilitzar esta via, acudir entre les 09.30 hores i les 10.00 hores.  
Així mateix, als efectes del que disposa l'article 6 de la Llei Urbanística Valenciana i 562 del reglament que la desenvolupa, els interessats poden ser atesos per a l'aclariment de dubtes, conceptes o altres qüestions relatives al pla o programa, al despatx d'Amadeo Porres Paltor, situat a Benicarló (Castelló), plaça del Mercat, número 1, pis 4, en horari de 09.00 hores a 13.00 hores.   
El règim del silenci administratiu, en cas d'inactivitat de l'administració, és el que recull l'article 90 de la Llei Urbanística Valenciana en relació amb el 319.2 del reglament que la desenvolupa.  
El present anunci es publica als efectes de l'article 59.4 de la Llei 30/1992 i 296 del Decret 67/2006, ROGTU, per als eventuals titulars desconeguts o de parador ignorat.  
Vinaròs, 11 de gener de 2007.- L'administrador solidari de Catala Wagner, SL: Joan Oriol Pares Albors.